CELEX: 22018D0984
Language: hu
Date: 2018-05-03 00:00:00
Title: Az EU–Moldovai Köztársaság társulási tanács 1/2018 határozata (2018. május 3.) az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás XXVI. mellékletének módosításáról [2018/984]

12.7.2018   
            
            
               HU
            
            
               Az Európai Unió Hivatalos Lapja
            
            
               L 176/21
            
         AZ EU–MOLDOVAI KÖZTÁRSASÁG TÁRSULÁSI TANÁCS 1/2018 HATÁROZATA
   (2018. május 3.)
   az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodás XXVI. mellékletének módosításáról [2018/984]
   AZ EU–MOLDOVAI KÖZTÁRSASÁG TÁRSULÁSI TANÁCS,
   tekintettel az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodásra és különösen annak 436. cikke (3) bekezdésére,
   mivel:
   
               (1)
            
            
               Az egyrészről az Európai Unió, az Európai Atomenergia-közösség és tagállamaik, másrészről a Moldovai Köztársaság közötti társulási megállapodást (1) („a megállapodás”) a felek 2014. június 27-én alá írták.
            
         
               (2)
            
            
               A megállapodás 201. cikke úgy rendelkezik, hogy az Unió vámügyi jogához és bizonyos nemzetközi jogszabályokhoz való fokozatos közelítést a megállapodás XXVI. mellékletében meghatározottak szerint kell végrehajtani.
            
         
               (3)
            
            
               A megállapodás XXVI. melléklete megállapítja, hogy a Moldovai Köztársaságnak a megállapodás hatálybalépésétől számított három éven belül végre kell hajtani a 2913/92/EGK tanácsi rendelet (2) rendelkezéseihez való közelítést.
            
         
               (4)
            
            
               A 2913/92/EGK rendelet időközben hatályát vesztette, és az Unióban 2016. május 1-je óta a 952/2013/EU európai parlamenti és tanácsi rendelet (3) érdemi rendelkezései alkalmazandók.
            
         
               (5)
            
            
               Az EU–Moldovai Köztársaság vámügyekkel foglalkozó albizottság 2016. október 6-i ülésen megállapítást nyert, hogy a megállapodás XXVI. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A megállapodás XXVI. melléklete az e határozat mellékletében foglaltak szerint módosul.
   2. cikk
   Ez a határozat az elfogadásának napján lép hatályba.
   
      Kelt Brüsszelben, 2018. május 3-án.
      
         
            a Társulási Tanács részéről
         
         
            az elnök
         
         F. MOGHERINI
      
   
   
      (1)  HL L 260., 2014.8.30., 4. o.
   
   
      (2)  A Tanács 2913/92/EGK rendelete (1992. október 12.) a Közösségi Vámkódex létrehozásáról (HL L 302., 1992.10.19., 1. o.).
   
      (3)  Az Európai Parlament és a Tanács 952/2013/EU rendelete (2013. október 9.) az Uniós Vámkódex létrehozásáról (HL L 269., 2013.10.10., 1. o.).
   
      MELLÉKLET
      A megállapodás XXVI. mellékletének első szakasza a következőképpen módosul:
      „A Tanács 1992. október 12-i 2913/92/EGK rendelete a Közösségi Vámkódex létrehozásáról” hivatkozás helyébe a „Az Európai Parlament és a Tanács 2013. október 9-i 952/2013/EU rendelete az Uniós Vámkódex létrehozásáról” hivatkozás lép.